El lièvore el xe na bestia mamìfera che fa parte de ła faméja dei Leporidae insieme col conéjo. In vèneto, el vien ciamà anca lièoro, lièore, gévaro, gévare, diègore, jévro, jévre o géore. De sòłito dixendo lièvore se intende el che l'è ła specie pi conosùa da łe nostre bande. El xe un animałe scatoxo e vełoce. Ła so rapidità ło ga senpre jutà soratuto a scopi difensivi, scanpando da i predaturi. Anca l'homo, co ła cacia, el raprexenta un perìcoło pal lièvore, visto che ghe piaxe asè el gusto de ła so carne.